เงินบาท23ก.ค.61เปิดตลาด33.30/33บ./ดอลล์
ภาวะตลาดเงินบาท 23ก.ค.61 เปิด 33.30/33 แนวโน้มแข็งค่าหลังดอลล์อ่อน มองกรอบวันนี้ 33.20-33.35
23 ก.ค. 2561

ภาวะตลาดเงินบาท 23ก.ค.61 เปิด 33.30/33 แนวโน้มแข็งค่าหลังดอลล์อ่อน มองกรอบวันนี้ 33.20-33.35
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.30/33 บาท/ดอลลาร์  จากเย็นวันศุกร์ปิดตลาดที่ระดับ 33.42 บาท/ดอลลาร์
วันนี้คาดว่าเงินบาทจะมีโอกาสกลับมาแข็งค่าขึ้นได้จากผลของดอลลาร์สหรัฐที่ปรับตัวอ่อนค่าลง หลังจากประธานาธิบดี
โดนัลด์ ทรัมป์ ออกมากล่าวหาจีนและสหภาพยุโรปว่ากำลังปั่นค่าเงินเพื่อสร้างความเสียหายต่อเศรษฐกิจสหรัฐ
"บาทมีแนวโน้มจะแข็งค่าขึ้น เพราะคอมเม้นท์ของประธานาธิบดีสหรัฐที่ออกมาในช่วงนี้ ค่อนข้างกดดันให้ดอลลาร์อ่อนค่า ลงเมื่อเทียบกับสกุลเงินอื่นๆ" นักบริหารเงิน ระบุ          นักบริหารเงิน คาดว่า วันนี้เงินบาทจะเคลื่อนไหวในกรอบ 33.20-33.35 บาท/ดอลลาร์          THAI BAHT FIX 3M (20 ก.ค.) อยู่ที่ระดับ 1.48202% ส่วน THAI BAHT FIX 6M อยู่ที่ระดับ 1.49218%